作者：张炎
词牌/韵律：台城路・齐天乐

paragraphs: 春风不暖垂杨树，吹却絮云多少。
燕子人家，夕阳巷陌，行入野畦深窈。
筹花斗草。
记小舫寻芳，断桥初晓。
那日心情，几人同向近来老。
消忧何处最好。
夜深频秉烛，犹是迟了。
南浦歌阑，东林社冷，赢得如今怀抱。
吟悰暗恼。
待醉也慵听，劝归啼鸟。
怕扰离愁，乱红休去扫。